Gömöri György

*Hét borsodi falu*

Gadna, Csengéte, Szakácsi,

Rakacaszend, Lab és Selyeb-

és Fáj!

Nem is kicsit, nagyon,

hogy hazámban ilyen korlátlan,

a szavazókat kilóra megvevő

korrupt, hazug hatalom.

 Újsághír: *Vannak az országban falvak,*

 *ahol a 2022-es választáson 100%*

 *szavazott a kormánypártra.*

*Megjegyzések egy vershez*

A fenti verset nem sokkal az idei magyar választások után írtam. Egy szójátékon alapul, de üzenete véresen komoly. Viszont barátaim véle-ménye az volt, ezt egyelőre ne adjam közre. Most mégis közreadom, de azzal a kommentárral, hogy el kell hozzá olvasni Horváth Aladár roma aktivista kiváló cikkét az *Élet és irodalom* május hatodiki számában. Horváth megerősít abban a hitemben, hogy az újabb kétharmadhoz részben a romák szavazatával jutott el Orbán Viktor. Ugyanis, meg-döbbentő tény: a magyarországi romák 80 százaléka szavazott a Fidesz-KDNP-re! Egy olyan pártszövetségre, amelynek kizárólag a választások előtt van roma-politikája, hacsak a (nem csak a romákra érvényes) közmunka-programot nem nevezzük annak.

Horváth Aladár ezt a tényt nem rejti véka alá, de megírja *„Bűn – hiba és felelősség”* c. cikkében, az egyesült ellenzéknek sincs. Illetve nem volt igazán korábban roma-politikája. Elmondja azt a felháborító tényt, hogy Karácsony Gergely sem teljesítette választási ígéreteinek azt a részét, amit a romáknak tett: mindeddig nem támogatta anyagilag azt a két budapesti roma-kulturális központot, amire égető szüksége lenne a roma fiatalok-nak. Biztosan vannak a budapesti főpolgármesternek más gondjai, de talán ideje lenne odafigyelni választóinak tett ígéreteire.

A Horváth-cikk egyetlen pozitív üzenete ahhoz a három roma fia-talhoz fűződik, akik az egységes ellenzéki listán bejutottak a Parlament-be. Képesek lesznek ennek a jelentős hazai kisebbségnek az érdekeit képviselni, vagy megmaradnak a farkasfélixi alázatos hajbókolásnál? Bár Horváth szerint a parlament tíz éve csak „biodíszlete” az egyre sorvadó magyar demokráciának, talán van még remény, hogy ezek a fiatal kép-viselők valós érdekeket fognak képviselni, és Kövér házelnök nem kap gutaütést merészebb kérdéseiktől. Ha ez így lesz, talán négy év múlva már egy borsodi falu sem fog egyöntetűen a kormánypárt(ok)ra szavazni.